Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 4368

a) A tenyésztojást begyűjtése után, lehetőleg kihűlése előtt, fertőtleníteni kell. A víziszárnyasok tojásait például 3%-os klórlúg- vagy 0,5—1%-os jodoforoldatban 5—10 percig, 3%-os formalinoldatban 20 percig, 0,1%-os merfenoldatban 10 percig kell áztatni, majd ugyanilyen oldattal lemosni. A tyúktojásokat — ha a keltetésre való alkalmatlanság esetén nem használják étkezési célra — 24 óráig formaldehid-gáztérben kell tartani (pl. légköbméterenként 25 g formalinhoz ugyanennyi víz és 12,5 g káliumpermanganát hozzáadása után). Étkezési célra való használat előtt a víziszárnyasok tojásait 10 percig forralni kell.

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes